Tert.am-ի հետ զրույցում ՀՀ ոստիկանության հասարակայնության հետ կապի և լրատվության վարչության պետ Աշոտ Ահարոնյանը հաստատեց տեղեկությունը. «Այո, ՀՀ ոստիկանության պետ Վլադիմիր Գասպարյանը աշխատանքային այցով մեկնել է Վրաստան՝ հանդիպելու Վրաստանի իր գործընկերոջ՝ Ներքին գործերի նախարար Գիորգի Մղեբրիշվիլիի հետ։ Այցի նպատակն է երկու երկրների կառույցների ավանդական համագործակցությունն էլ ավելի խորացնելն ու հանցավորության դեմ համատեղ պայքարի արդյունավետության բարձրացումը»։